CELEX: 31983D0387
Language: el
Date: 1983-07-29 00:00:00
Title: 83/387/ΕΟΚ: Απόφαση της Επιτροπής της 29ης Ιουλίου 1983 σχετικά με την έγκριση του προγράμματος για την επιτάχυνση της γεωργικής ανάπτυξης σε ορισμένες περιοχές της Ελλάδας σύμφωνα με τον κανονισμό (ΕΟΚ) αριθ. 1975/82 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31983D0387

83/387/ΕΟΚ: Απόφαση της Επιτροπής της 29ης Ιουλίου 1983 σχετικά με την έγκριση του προγράμματος για την επιτάχυνση της γεωργικής ανάπτυξης σε ορισμένες περιοχές της Ελλάδας σύμφωνα με τον κανονισμό (ΕΟΚ) αριθ. 1975/82 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 222 της 13/08/1983 σ. 0043 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  σχετικά με έγκριση του προγράμματος για την επιτάχυνση της γεωργικής ανάπτυξης σε ορισμένες περιοχές της Ελλάδας σύμφωνα με τον κανονισμό (ΕΟΚ) αριθ. 1975/82 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (83/387/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1975/82 του Συμβουλίου της 19ης Ιουλίου 1982 περί επιταχύνσεως της γεωργικής ανάπτυξης σε ορισμένες περιοχές της Ελλάδας (1), και ιδίως το άρθρο 3,  Εκτιμωντας:  ότι η ελληνική κυβέρνηση ανακοίνωσε, στις 21 Μαρτίου 1983, το πρόγραμμα των εργασιών και άλλων μέτρων για την ανάπτυξη των ορεινών και μειονεκτικών περιοχών σε 22 νομούς της Ελλάδας·  ότι το εν λόγω πρόγραμμα περιέχει όλα τα στοιχεία, διατάξεις και μέτρα τα οποία απαριθμούνται στο άρθρο 2 του κανονισμού (ΕΟΚ) αριθ. 1975/82 και εξασφαλίζουν ότι οι στόχοι του κανονισμού αυτού είναι δυνατόν να επιτευχθούν·  ότι, σύμφωνα με το άρθρο 19 αυτού του του κανονισμού, πρέπει να καθοριστούν, σε συμφωνία με την Ελλάδα, οι λεπτομέρειες που αφορούν την κανονική ενημέρωση για την πορεία της αναπτυξιακής ενέργειας·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά ζητήματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα των εργασιών και άλλων μέτρων για την ανάπτυξη των ορεινών και μειονεκτικών περιοχών σε 22 νομούς που ανακοίνωσε η ελληνική κυβέρνηση στις 21 Μαρτίου 1983, σύμφωνα με τον κανονισμό (ΕΟΚ) αριθ. 1975/82.  Άρθρο 2  Η ελληνική κυβέρνηση υποβάλλει κάθε χρόνο, πριν από την 1η Ιουλίου, έκθεση σχετικά με την εκτέλεση του προγράμματος που αναφέρθηκε στο προηγούμενο άρθρο.  Η έκθεση περιέχει, ιδίως, τα παρακάτω στοιχεία:  - σε ποιο σημείο βρίσκεται η εκτέλεση των μέτρων που προβλέπονται στο πρόγραμμα και απαριθμούνται στο άρθρο 1 του κανονισμού (ΕΟΚ) αριθ. 1975/82 κατά τη διάρκεια του ημερολογιακού έτους,  - τα στοιχεία για τις δαπάνες που έχουν πραγματοποιηθεί κατά την διάρκεια του ημερολογιακού έτους με απόδειξη, σύμφωνα με το άρθρο 20 παράγραφος 1 του κανονισμού (ΕΟΚ) αριθ. 1975/82 με στοιχεία για τους χρηματοδοτικούς πόρους,  - σε περίπτωση που δεν μπορούν να συμπεριληφθούν το χρονοδιάγραμμα για την εκτέλεση των μέτρων και ο ρυθμός των δαπανών, που προβλέπονται στο πρόγραμμα, πρέπει να αναφερθεί ο λόγος.  Άρθρο 3  Η παρούσα απόφαση απευθύνεται στην Ελληνική Δημοκρατία.  Βρυξέλλες, 29 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 214 της 22. 7. 1982, σ. 1.